kardosdrur/scandi-wiki huggingface dataset:
Eurovision Andorra 2009

Eurovision Andorra 2009 var den 6. nationale udvælgelse til Eurovision Song Contest i Andorra. Finalen blev afholdt 4. februar 2009 i Apolo Andorra Hall i Andorra la Vella. 3 sange, fundet i en åben konkurrence, deltog. Vinderen blev fundet ved dels telefonafstemning og dels juryafstemning. Vindere blev Susanne Georgi med sangen La teva desició. Vindersangen deltager i den første semifinalerne ved Eurovision Song Contest 2009.

Deltagere

Referencer 

Andorra i Eurovision Song Contest
Plaguewielder

{{Infoboks album
  |Titel        = Plaguewielder
  |Kunstner     = Darkthrone
  |Type         = studie
  |Spor         = 6
  |Genre        = Black metal
  |Længde       = 42:50
  |Sprog        = 
  |Indspillet   = Juni 2001 i Studio Studio
  |Udgivet      = 10. september 2001
  |Producer     = Darkthrone
  |Udgiver      = Moonfog Productions
  |Musikere     =
Fenriz 
 Trommer
Nocturno Culto 
 Guitar, bas, vokal
Apollyon 
 Baggrundsvokal på "Command"
 Sverre Dæhli 
 Baggrundsvokal på "Command"
  |Anmeldelser  = *Allmusic   link
  |Hitlister     =
  |Priser        =
  |Før          = Ravishing Grimness(1999)
  |Nu           = Plaguewielder(2001)
  |Efter        = Hate Them(2003)
}}Plaguewielder'' er det ottende album fra det norske black metal-band Darkthrone. Det blev udgivet gennem Moonfog Productions i 2001.

Spor
"Weakling Avenger" – 7:55
"Raining Murder" – 5:14
"Sin Origin" – 6:45
"Command" – 8:02
"I, Voidhanger" – 5:38
"Wreak" – 9:16

Darkthrone-album
Album fra 2001
Nederbyen (Kalundborg)

Nederbyen i Kalundborg opstod i 1500- og 1600-tallet omkring det nuværende handelsstrøg, Kordilgade. Bydelen baserede sig især på handel og håndværk langs byens østlige indfaldsvej.

Se også 
 Højbyen
 Kalundborg Slot

Bydele i Kalundborg
StarOffice

StarOffice er en programpakke indeholdende tektsbehandlingsprogram, regneark, præsentationsprogram m.m. (et såkaldt kontorprogram eller office suite) ejet af Sun Microsystems.

StarOffice var oprindeligt udviklet af StarDivision, der blev overtaget af Sun i august 1999. Kildekoden blev udgivet i juli 2000 og blev grundlaget for den gratis open source office suite OpenOffice.org. Efterfølgende versioner af StarOffice har været baseret på OpenOffice.org med tillæg af funktionaliter m.v., der er ejet af Sun og således ikke er open source programmel.

Eksterne henvisninger 
 StarOffice hjemmeside hos Sun Microsystems

Referencer 

OpenOffice.org
Kontorteknik
Wilhelm Heinrich Wackenroder

Wilhelm Heinrich Wackenroder (født 13. juli 1773 i Berlin, død 13. februar 1798 sammesteds) var en tysk forfatter der sammen med vennen Ludwig Tieck var med til at grundlægge romantikken i Tyskland; han var tillige jurist og ansat ved kammerretten i Berlin.

Wackenroder kom tidligt under indflydelse af den ældre tyske kultur ved med vennen Tieck at besøge gotiske katedraler i Nürnberg og Bamberg; herved omvurderede han Middelalderens æstetik og så epoken som et højdepunkt, hvor alle højere følelser spillede sammen i kunsten, især ved den religiøse ekstases formidling på æstetikkens område. Han skrev blandt andet den halvt novellistiske Herzensergiessungen eines kunstliebenden klosterbruders (1797 "Fantasier af en kunstelskende klosterbroder") med forord af Tieck, som er et af romantikkens gennembrudsværker i Tyskland; omtrent samtidig begyndte Friedrich og August Schlegel at udgive Athenäum, og Tieck udgav Der blonde Eckbert.

Wackenroders værk er svært at placere genremæssigt og forløber mellem essay og prosapoesi; den religiøse andagt fremholdes som kilden til den kunstneriske skaben. Bogen bidrog til at fremkalde den tysk-romantiske malerskole, bl.a. "Nazarenerne", og påvirkede stærkt Wackenroders ven Tieck; det udgør et af de mere markante dokumenter til romantikkens historie. Albrecht Dürer og Rafael vurderes her højere end det hidtil havde været tilfældet, men det var frem for alt inden for musikken at Wackenroder anså, at den religiøse æstetik kunne komme klarest til udtryk. Allerede året efter udgivelsen døde Wackenroder, 24 år gammel.

Eksterne henvisninger 
 
 Wackenroders arbejder hos Projekt Gutenberg-DE.

Novelleforfattere fra Tyskland
Essayister fra Tyskland
Tysksprogede forfattere
Romantikken
Æstetik
Tyskere i 1700-tallet
Tyskere i 1800-tallet
Personer fra Berlin
EHF Champions League 1997-98 (kvinder)

EHF Champions League 1997-98 for kvinder var den femte EHF Champions League-turnering for kvinder. Turneringen blev arrangeret af European Handball Federation og havde deltagelse af 30 hold. 28 af holdene spillede først én cup-runde (1/16-finaler). De fjorten vindere af 1/16-finalerne gik sammen med to direkte kvalificerede hold videre til gruppespillet, der bestod af fire grupper med fire hold, hvorfra de fire vindere og fire toere gik videre til kvartfinalerne.

Turneringen blev for tredje gang vundet af Hypo Niederösterreich fra Østrig, som over to kampe samlet vandt 56-47 over spanske Mar El Osito L'Eliana. Det var syvende gang i turnerings historie, at det østrigske hold løb med titlen.

Det danske mesterhold, Viborg HK, repræsenterede Danmark i turneringen og nåede kvartfinalerne, hvor holdet blev slået ud af ŽRK Budućnost fra Jugoslavien.

Resultater

1/16-finaler

Gruppespil

Gruppe A

Gruppe B

Gruppe C

Gruppe D

Kvartfinaler

Semifinaler

Finale

Kilder / eksterne henvisninger 
European Handball Federation – 1997/98 Women's Champions League 

Håndbold i 1997
Håndbold i 1998
Sæsoner i EHF Champions League
Kvindehåndbold
EHF Champions League 1996-97 (kvinder)

EHF Champions League 1996-97 for kvinder var den fjerde EHF Champions League-turnering for kvinder. Turneringen blev arrangeret af European Handball Federation og havde deltagelse af 29 hold. 26 af holdene spillede først én cup-runde (1/16-finaler). De tretten vindere af 1/16-finalerne gik sammen med tre direkte kvalificerede hold videre til gruppespillet, der bestod af fire grupper med fire hold, hvorfra de fire vindere og fire toere gik videre til kvartfinalerne.

Turneringen blev for første gang vundet af Mar Valencia fra Spanien, som over to kampe samlet vandt 58-50 over Viborg HK, der som danske mestre repræsenterede Danmark i turneringen. Ingen af de to finalister havde tidligere været i Champions League-finalen, og Viborg HK's finaleplads var den indtil da bedste danske præstation i EHF Champions League.

Resultater

1/16-finaler

Gruppespil

Gruppe A

Gruppe B

Gruppe C

Gruppe D

Kvartfinaler

Semifinaler

Finale

Kilder / eksterne henvisninger 
European Handball Federation – 1996/97 Women's Champions League 

Håndbold i 1996
Håndbold i 1997
Sæsoner i EHF Champions League
Kvindehåndbold
EHF Champions League 1998-99 (kvinder)

EHF Champions League 1998-99 for kvinder var den sjette EHF Champions League-turnering for kvinder. Turneringen blev arrangeret af European Handball Federation og havde deltagelse af 34 hold. Holdene spillede først to cup-runder (1/32- og 1/16-finaler). Vinderne af 1/16-finalerne gik videre til gruppespillet, der bestod af fire grupper med fire hold, hvorfra de fire vindere og fire toere gik videre til kvartfinalerne.

Turneringen blev for første gang vundet af Dunaferr SE fra Ungarn, som over to kampe samlet vandt 51-49 over Krim Electa Ljubljana fra Slovenien. De danske mestre fra Ikast FS repræsenterede Danmark i turneringen og nåede kvartfinalerne, hvor holdet samlet tabte 50-48 til de senere mestre fra Dunaferr SE.

Resultater

1/32-finaler

1/16-finaler

Gruppespil

Gruppe A

Gruppe B

Gruppe C

Gruppe D

Kvartfinaler

Semifinaler

Finale

Kilder / eksterne henvisninger 
European Handball Federation – 1998/99 Women's Champions League 

Håndbold i 1998
Håndbold i 1999
Sæsoner i EHF Champions League
Kvindehåndbold
EHF Champions League 1999-2000 (kvinder)

EHF Champions League 1999-2000 for kvinder var den syvende EHF Champions League-turnering for kvinder. Turneringen blev arrangeret af European Handball Federation og havde deltagelse af 24 hold. 16 af holdene spillede først én cup-runde (1/16-finaler). De otte vindere af 1/16-finalerne gik sammen med otte direkte kvalificerede hold videre til gruppespillet, der bestod af fire grupper med fire hold, hvorfra de fire vindere og fire toere gik videre til kvartfinalerne.

Turneringen blev for fjerde gang vundet af Hypo Niederösterreich fra Østrig, som over to kampe samlet vandt 52-45 over Kometal Djorce Petrov fra Skopje i Makedonien. Det danske mesterhold, Viborg HK, repræsenterede Danmark i turneringen og nåede gruppespillet, hvor holdet endte på fjerdepladsen i gruppe A.

Resultater

1/16-finaler

Gruppespil

Gruppe A

Gruppe B

Gruppe C

Gruppe D

Kvartfinaler

Semifinaler

Finale

Kilder / eksterne henvisninger 
 European Handball Federation – 1999/00 Women's Champions League 

Håndbold i 1999
Håndbold i 2000
Sæsoner i EHF Champions League
Kvindehåndbold
EHF Champions League 2000-01 (kvinder)

EHF Champions League 2000-01 for kvinder var den ottende EHF Champions League-turnering for kvinder. Turneringen blev arrangeret af European Handball Federation og havde deltagelse af 32 hold. Holdene spillede først to cup-runder (1/32- og 1/16-finaler). De otte vindere af 1/16-finalerne gik sammen med otte direkte kvalificerede hold videre til gruppespillet, der bestod af fire grupper med fire hold, hvorfra de fire vindere og fire toere gik videre til kvartfinalerne.

Turneringen blev for første gang vundet af RK Krim Neutro Roberts fra Slovenien, som over to kampe samlet vandt 47-41 over Viborg HK fra Danmark, som måtte se sig slået i Champions League-finalen for anden gang. De danske sølvvindere fra FIF repræsenterede ligeledes Danmark i turneringen og nåede gruppespillet, hvor holdet endte på fjerdepladsen i gruppe A.

1. kvalifikationsrunde

2. kvalifikationsrunde

Gruppespil

Gruppe A

Gruppe B

Gruppe C

Gruppe D

Kvartfinaler

Semifinaler

Finale

Kilder / eksterne henvisninger 
 European Handball Federation – 2000/01 Women's Champions League 

Håndbold i 2000
Håndbold i 2001
Sæsoner i EHF Champions League
Kvindehåndbold
EHF Champions League 2001-02 (kvinder)

EHF Champions League 2001-02 for kvinder var den niende EHF Champions League-turnering for kvinder. Turneringen blev arrangeret af European Handball Federation og havde deltagelse af 32 hold. Holdene spillede først to cup-runder (1/32- og 1/16-finaler). De otte vindere af 1/16-finalerne gik sammen med otte direkte kvalificerede hold videre til gruppespillet, der bestod af fire grupper med fire hold, hvorfra de fire vindere og fire toere gik videre til kvartfinalerne.

Turneringen blev for første gang vundet af Kometal Djorce Petrov fra Makedonien, som over to kampe samlet vandt 51-49 over HERZ - FTC Budapest fra Ungarn. De danske mestre fra Viborg HK og sølvvinderne GOG repræsenterede Danmark i turneringen. Begge hold nåede gruppespillet, hvor de endte på fjerdepladsen i hver deres gruppe.

Resultater

1/32-finaler

1/16-finaler

Gruppespil

Gruppe A

Gruppe B

Gruppe C

Gruppe D

Kvartfinaler

Semifinaler

Finale

Kilder / eksterne henvisninger 
 European Handball Federation – 2001/02 Women's Champions League 

Håndbold i 2001
Håndbold i 2002
Sæsoner i EHF Champions League
Kvindehåndbold
Pronova BioPharma

Pronova BioParma er en norsk virksomhed der fremstiller af lægemidler til at forebygge hjertekar-sygdomme baseret på Omega 3-fedtsyrer.

Stofferne til lægemidlerne er fiskeolie, som udvindes af sardiner og ansjoser, der fanges i Stillehavet ved Sydamerika og ved Atlanterhavet i det sydlige Europa. 

Virksomheden forventer at opstarte en ny fabrik i Kalundborg Havn i løbet af 2009. Fabrikken forventes at koste i alt 1,5 mia. kr. og vil skabe over 100 nye arbejdspladser i området.

Referencer 

Fremstillingsvirksomheder fra Norge
Virksomheder i Kalundborg
Pølle

En pølle er en slags aflang cylinderformet hynde, der f.eks. benyttes til rygstøtte i sommerstole og lignende.

Ordet "pølle" er etymologisk beslægtet med den engelske pillow.
Møbler
The Outsiders

The Outsiders er et amerikansk tagteam i wrestling bestående af Kevin Nash og Scott Hall. Det blev dannet for første gang i World Championship Wrestling i 1996 og har senere wrestlet sammen i World Wrestling Federation, Total Nonstop Action Wrestling og Pro Wrestling ZERO1-MAX. Udover ofte at være gode venner på tv, så var Hall og Nash også gode venner i virkeligheden og var en del af en gruppe kendt som The Kliq, der bestod af bl.a. Shawn Michaels, Triple H og Sean Waltman. 

The Outsiders blev dannet i 1996, da Hall og Nash skrev kontrakt med deres gamle arbejdsgiver World Championship Wrestling umiddelbart efter, at de to havde forladt World Wrestling Federation. I WWF havde begge wrestlere opnået stjernestatus – Hall som Razor Ramon og Nash under navnet Diesel. I WCW blev de kaldt for The Outsiders og blev beskrevet som to tidligere WWF-wrestlere, der kom til WCW for at invadere organisationen. I juli 1996 chokerede de hele wrestlingverdenen ved at danne gruppen New World Order sammen med Hulk Hogan, og fremefter var The Outsiders det dominerende tagteam i nWo og ofte også WCW. The Outsiders nåede at vinde WCW World Tag Team Championship seks gange i alt. 

Wrestling
World Championship Wrestling
Trine Gadeberg

Trine Gadeberg (født 30. januar 1969) er en dansk sanger- og skuespillerinde.

Hun er kendt for sin medvirken som "Pyt" i tv-julekalenderen Nissernes Ø og har endvidere som skuespiller medvirket i blandt andet opsætningen af The Sound of Music og diverse optrædener i revyer.

I 2000 deltog hun i Dansk Melodi Grand Prix med sangen "Lykkefugl" og udgav året efter albummet Loving you, som blev indspillet med DR UnderholdningsOrkestret. I 2008 udgav hun julealbummet Der stråler en stjerne.

Sammen med Sofie Lassen-Kahlke, Anne Louise Hassing og Vicki Berlin og senere Kaya Brüel har hun siden 2010 optrådt som City Singler. I 2014 udkom deres tredje show.

I 2013 deltog hun i TV3's Masterchef Danmark. I 2014 deltog hun i Masterchef Grill, som hun vandt.

Privatliv 
Trine Gadeberg har datteren Andrea Heick Gadeberg (født 24. november 1998) med lærer og musiker Jørgen Heick.

Trine Gadeberg blev gift med skuespilleren Kasper Le Fevre den 15. december 2014 på Københavns Rådhus. De blev viet i Christians Kirke i København den 23. august året efter.

Medvirkede 
 Sønderborg Revyen (2002)
 Nissernes Ø (2003)
 Sønderborg Revyen (2007)
 Østjysk Musikforsyning (2007)
 Nykøbing F. Revyen (2008)
 Østjysk Musikforsyning (2009)
 Pagten (2009)
 City Singler Sko, håb & kærlighed (2010)
 Sønderborg Revyen (2010)
 Sønderborg Revyen (2011)
 Sønderborg Revyen (2012)
 City Singler Frækkere i 2'eren (2012)
 City Singler Trimmet i 3 kanten

Referencer

Eksterne henvisninger 

 

Skuespillere fra Danmark
Deltagere ved Dansk Melodi Grand Prix 2000
Summoning

Summoning er et symfonisk/atmosfærisk black metal-band fra Østrig.

Teksterne er, med undtagelse af albummet Stronghold, alle baseret på J.R.R. Tolkiens Ringenes Herre. Summoning blev dannet i 1993 af Silenius (Michael Gregor), Protector (Richard Lederer) og Trifixion (Alexander Trondl), men sidstnævnte forlod senere bandet.

Diskografi

Demoer 
 1993: Dark Ages I
 1993: Upon The Viking Stallion
 1994: Anno Mortiri Domini 1959
 1994: Unavngivet reklamedemo
 1995: Minas Morgul (samme navn og årstal som albummet)

Ep'er 
 1997: Nightshade Forests
 2003: Lost Tales

Studiealbum 
 1995: Lugburz
 1995: Minas Morgul
 1996: Dol Guldur
 1999: Stronghold
 2001: Let Mortal Heroes Sing Your Fame
 2006: Oath Bound
 2013: Old Mornings Dawn
 2018: With Doom We Come

Andet 
 1994: The Urilia Text (splitalbum)
 2007: Sounds of Middle Earth (bokssæt)

Black metal-grupper
Metalgrupper fra Østrig
Musikgrupper fra 1993
Fiskeolie

Fiskeolie er olie og tran, der findes i fisk, hvor det højeste indhold findes i fed fisk sild, makrel, laks, ørred og hellefisk. Fiskeolie har et højere indhold af omega-3-fedtsyrer end fedtstoffer fra visse andre kilder, og den danske sundhedsguide Patienthåndbogen angiver, at omega-3 fedtsyrer har en gavnlig effekt på helbredet, og at indtagelse af fødevarer med højt indhold heraf har en forebyggende virkning mod hjerte-karsygdomme. Blandt andet anbefaler Hjerteforeningen, at man som almindelig dansker spiser 350 g fisk om ugen.

Fiskeolie udvindes i koncentreret form og anvendes som kosttilskud. Det anbefales især til personer, der spiser begrænsede mængder fisk, samt ved sygdomme som hjerte-karsygdomme, leddegigt, tarmsygdomme og lignende.

De vigtigste omega-3 fedtsyrer i fiskeolie er EPA & DHA som bidrager til en normal hjertefunktion .

Noter 

Ernæring
Fisk
Olier
Fedtsyrer
Sporofyl

En sporofyl er et blad på en karplante der producerer sporer. Sporofyller er en del af den diploide sporofyt generation, og sporerne produceres ved meiose. Fra sporerne udvikles senere den haploide gametofyt. Sporerne dannes mere præcist i sporangier på sporofyllen. Sporofyller kan variere kraftigt i udseende mellem forskellige arter, og kan også være forskellige fra de blade på en given plante der udfører fotosyntese – men de kan også være stort set magen til, og en sporofyl kan sagtens udføre fotosyntese også.

Hos en række primitive planter, specielt en række bregner, men også visse padderokplanter og ulvefodsplanter, er sporofyllerne fotosyntetiserende og ligner de almindelige blade. En del padderokplanter og ulvefodsplanter, samt visse bregner har sporofyller der afviger – ofte kraftigt – fra de almindelige blade.

Hos frøplanterne er sporofyllerne fuldstændigt specialiserede idet de udgør dele af "blomsten", og de afviger således næsten altid stærkt fra de almindelige grønne blade.

Se også 

Plantemorfologi
8210

8210 kan henvise til flere emner.

Århus V – en bydel i Århus, som har postnummeret 8210.
8210 (sanggruppe) – en gruppe, som stillede op i X Factor 2009 og X Factor 2010.
Nokia 8210 - en telefonmodel, der kom på markedet i 1999.
8210 NANTEN - en asteroide, der blev opdaget i 1995.
IK Pegasi - et dobbeltstjernesystem i stjernebilledet Pegasus, som også har betegnelsen HR 8210.

Se også
Danske postnumre
Stronghold (album)

Stronghold er det fjerde studiealbum af det østrigske band Summoning. Dette album markerede en ændring i Summonings lyd da det var mere "guitar-orienteret med mere kompakte guitarmelodier".. Deres sangtekster på albummet omhandler ikke, som normalt, Tolkien-relaterede emner. "Where Hope and Daylight Die" har Tania Borsky, Protectors ekskæreste og tidligere medlem af Die Verbannten Kinder Evas, som vokalist.

Albummet er Summonings første som indeholder lydklip; der blev brugt lydklip fra filmene Braveheart og Legend.

Spor 
 "Rhûn"
 "Long Lost to Where No Pathway Goes"
 "The Glory Disappears"
 "Like Some Snow-white Marble Eyes"
 "Where Hope and Daylight Die"
 "The Rotting Horse on the Deadly Ground"
 "The Shadow Lies Frozen on the Hills"
 "The Loud Music of the Sky"
 "A Distant Flame Before the Sun"

Fodnoter

Eksterne henvisninger 
 

Album fra 1999
Summoning-album
Claiborne Pell

Claiborne de Borda Pell (22. november 1918 i New York City – 1. januar 2009) var en amerikansk politiker fra det demokratiske parti. Han var medlem af det amerikanske senat fra 1961 til 1997, indvalgt fra delstaten Rhode Island. Han var formand for senatets udenrigskomité fra 1987 til 1995.

Pell var søn af kongresmanden Herbert Claiborne Pell, Jr., og tilhørte en familie med mange politikere. Han studerede historie ved Princeton University og Columbia University, og gjorde tjeneste i den amerikanske kystvagt og kystvagtreserven. Fra 1945 til 1952 arbejdede han i den amerikanske udenrigstjeneste, og var stationeret i Tjekkoslovakiet, Italien og Washington.

Han tog initiativ til en støtteordning for studenter, Pell Grant, og til oprettelsen af National Endowment for the Arts og National Endowment for the Humanities.

Eksterne henvisninger 

Medlemmer af Senatet i USA
Personer fra Rhode Island
Black Metal (album)

Black Metal er det andet album fra det britiske thrash metal-band Venom, og det sted hvorfra begrebet "black metal" stammer. Det blev udgivet i 1982 og betragtes som en stor indflydelse på thrash metal, dødsmetal og black metal-scenerne som kom frem i 1980'erne og starten af 1990'erne.

Det oprindelige omslag blev tegnet af bandets bassist og sanger, Conrad "Cronos" Lant.

Spor 
Side A ("Black")
 "Black Metal" – 3:40
 "To Hell and Back" – 3:00
 "Buried Alive" – 4:16
 "Raise the Dead" – 2:45
 "Teachers' Pet" – 4:41
Side B ("Metal")
  "Leave Me in Hell" – 3:33
 "Sacrifice" – 4:27
 "Heaven's on Fire" – 3:40
 "Countess Bathory" – 3:44
 "Don't Burn the Witch" – 3:20
 "At War with Satan (preview)" – 2:14

Bonusspor på genudgivelsen fra 2002 
<li> "Bursting Out (60 Min+ version)" – 2:58
<li> "Black Metal (Radio 1 session)" – 3:08
<li> "Nightmare (Radio 1 session)" – 3:27
<li> "Too Loud for the Crowd (Radio 1 session)" – 2:09
<li> "Bloodlust (Radio 1 session)" – 2:44
<li> "Die Hard (12" version)" – 3:06
<li> "Acid Queen (12" version)" – 2:31
<li> "Bursting Out (12" version)" – 2:59
<li> "Hounds of Hell (Outtake)" – 3:20

Fodnoter 

Venom-album
Album fra 1982
Baierbach

Baierbach er en kommune i Landkreis Landshut, i regierungsbezirk Niederbayern i den tyske delstat Bayern. Den er en del af Verwaltungsgemeinschaft Altfraunhofen.

Geografi 
Baierbach ligger i den sydlige del af Landkreis Landshut mellem floderne Große und Kleine Vils, omkring 15 km syd for Landshut og 8 km nord for Velden.

Nabokommuner 
 Altfraunhofen
 Geisenhausen
 Neufraunhofen
 Hohenpolding (Landkreis Erding)

Eksterne henvisninger
Bayerbach bei Ergoldsbach

Bayerbach bei Ergoldsbach (eller: Bayerbach b.Ergoldsbach) er en kommune i Landkreis Landshut, i regierungsbezirk Niederbayern i den tyske delstat Bayern. Den er en del af Verwaltungsgemeinschaft Ergoldsbach.

Geografi 
Bayerbach bei Ergoldsbach ligger i den nordøstlige del af Landkreis Landshut, omkring 25 km nordøst for Landshut og 35 km sydvest for Straubing.

Inddeling 
I kommunen er der ud over Bayerbach bei Ergoldsbach følgende landsbyer og bebyggelser:
 Böglkreuth
 Dünzlhof
 Dürnaich
 Feistenaich
 Feuchten
 Ganslmeier
 Gerabach
 Gillisau
 Greilsberg
 Hochmoos
 Hölskofen
 Kleinfeuchten
 Langenhettenbach
 Lottokreuth
 Mausham
 Mausloch
 Moosthann
 Neu-Birket
 Nißlpram
 Penk
 Pimperl
 Pram
 Runding
 Sand
 Waldeck
 Winkelmoos

Nabokommuner 
Bayerbach b.Ergoldsbach grænser til følgende kommuner:
 Ergoldsbach
 Postau
 Weng
 Mengkofen (Landkreis Dingolfing)
 Laberweinting (Landkreis Straubing)
 Mallersdorf-Pfaffenberg (Landkreis Straubing)

Eksterne henvisninger
Astronomisk passage

Den astronomiske begivenhed, hvor to himmellegemer passerer hinanden set fra et bestemt punkt, kaldes en astronomisk passage. Eksempler er Merkurpassage og Venuspassage, hvor planeten passerer foran Solen.

Meget sjældnere end Merkurpassage og Venuspassage er passage af en planet foran en anden planet. Den sidste planetpassage var d. 3. januar 1818, hvor Venus passerede foran Jupiter. Den næste planetpassage vil ske d. 22. november 2065, hvor Venus igen vil passere foran Jupiter. På grund af afstandene vil det være en total formørkelse. Lige før passagen vil Venus yderligere formørke Jupiters måne Ganymedes.

Se også
Månepassage
Okkultation

Passage
Gondalpara

Gondalpara er en indisk by, sydøst for Chandernagore, Vestbengalen. Det var tidligere en dansk besiddelse, som også var kendt som Danmarksnagore. Fra 1698 til 1714 var det en del af Dansk Indien, og styret fra Trankebar.

Kilde 
 WorldStatesmen-India

Byer i Vestbengalen
Dansk Ostindien
Erik Brødreskift

Erik Brødreskift, også kendt som Grim, (23. december 1969 – 4. oktober 1999) var en norsk trommeslager som spillede i flere norske black metal-bands. Han begik selvmord i 1999.

Hyldester 
 Nargaroths sang "Erik, May You Rape the Angels" fra Black Metal ist Krieg er dedikeret til Erik Brødreskift.
 Den årlige metalfestival Hole in the Sky er dedikeret til Erik Brødreskift og organiseres af en fond til hans minde.

Eksterne henvisninger 
 

Trommeslagere fra Norge
Personer der har begået selvmord